Muri iki gikorwa cyabaye kuri uyu wa Kane mu ishuri rikuru rya gisirikare, Kenya Military Academy, riherereye i Lanet muri Nakuru, yavuze ko iri tsinda nirirangiza amasomo mu Ukuboza 2016, riziyunga ku bandi basirikare mu guhangana n'iterabwoba n'ubuhezanguni.
Ati "Imitwe y'Iterabwoba n'ubuhezanguni ari kugenda yigaragaza mu buryo budasanzwe, ikabangamira bikomeye ubuzima bwacu kandi igahungabanya Isi yose muri rusange.''
Igihugu cye cya Kenya by'umwihariko, gihanganye bikomeye n'umutwe wa Al Shabaab ukorera mu gihugu cy'abaturanyi cya Somalia, ukomeza kwica abaturage ndetse ukagenda wototera n'ibindi bihugu bya Afurika y'Iburasirazuba.
Ati "Twarwanye nabo muri Somalia kandi tuzakomeza guhangana n'ububi bwabo n'umuhate ukomeye. Tuzarwana kugeza aya matsinda y'ikibi yose asenyutse. Nta kosa na rimwe mugomba gukora, turashaka gutsinda iyi ntambara.''
Aba basirikare bazatahana impamyabumenyi mu bya gisirikare, 'Bachelor of Science degree in military studies', izatangwa ku bufatanye bwa Kenyatta University.